Universitas Islam Negeri Raden Mas Said Surakarta

Univèrsitas Islam Naghâri Raden Mas Said Surakarta, sè dhimèn nyamana Sakola'an Tèngghi Aghâma Islam Naghâri (STAIN) Surakarta nallè aobâ status dâddhi Institut Aghâma Islam Naghâri (IAIN) Surakarta, arèya sala sèttong parghuruwan tèngghi naghâri Islam è lingkungan Kèmantèrian Aghâma Republik Indonesia sè kennengnganna è Kabupatèn Sukoharjo, Jhâbhâ Tengngâ. IAIN Surakarta nallè tèngghi statussa bân ghântè nyama dâddhi UIN Raden Mas Said Surakarta adhâsar dâ' ka Atoran Prèsidèn Republik Indonesia Nommor 42 Taon 2021 tângghâl 11 Mèi 2021. UIN Surakarta èparèngi nyama Raden Mas Said iyâ arèya nyama aslina dâri Mangkunegara I, sè maddhek sarta dhâddhi adipati sè palèng dha'-adha' dâri Praja Mangkunegaran Surakarta bân jhughâ Pahlawan Nasional Indonèsia. 

 Asal-osolla 
Gagasan parkara paddheghân Lèmbâghâ rèya monjul dâri Prof. Dr. H. Munawwir Syadzali, MA ka'angghuy mabhâḍâ Lèmbâghâ Pândhidhigan Tèngghi Islam Unggulan sè bisa ngaghâbây lulussan sè mumpuni (ulama plus). Menurot orèngnga, membhina lèmbâghâ pândhidhigan tèngghi Islam ta' coma mabânnyak jhumlana, tape lebbi pantèng dâri jârèya iyâ arèya nambai bhâghus motuna pândhidhigan.

Ka'angghuy amenuhè pangterro loros jârèya, Munawwir ngerintès secara bâr-sâbhâr IAIN anyar sè nampong alumni dâri Madrasah Aliyah Program Khusus (MAPK), sèttong madrasah sè nekenaghi èlmu-èlmu kaislaman kalabân ngangghuy pangantar Bhâsa Arab bân Bhâsa Inggris. Paddheghân IAIN anyar rèya èmolaè bi' cara nyangkokaghi dâ' ka IAIN Walisongo Semarang lèbhât relokasi Fakultas Ushuluddin, Kudus bân Fakultas Syari'ah, Pekalongan dâ' ka Surakarta.

Angkatan palèng adha' 1992 ngabukkâ' duwâ' Fakultas; Syariah bân Ushuluddin, Fakultas Syariah narèma 80 mahasiswa Jurusan Muamalah Jinayah 20 mahasiswa bân Ahwalush syahsiyah 20 mahasiswa bân Fakultas Ushuluddin Jurusan Tafsir Hadis 20 mahasiswa bân Jurusan Aqidah Filsafat 20 mahasiswa.

Pambukkâ'an duwâ' fakultas jârèya secara rèsmi èmolaè bi' kuliyah partama Fakultas Syariah bân Ushuluddin, Surakarta, è tângghâl 12 Sèptèmber 1992 è Balai Kota Surakarta langsung bi' H. Munawwir Syadzali dhibi'. È bâkto jârèya orèngnga ngoca'aghi mon 14 IAIN è sa-fassana Indonèsia tamaso' sabâghiyân fakultas sè bâḍâ è luwar kampus indokna ghi' ta' mongghui kuwalitas sè èarep. Para dhosèn IAIN bânnyak sè ta' ngakowasaè Bhâsa Arab. Padahal Bhâsa Arab dâddhi alat ghâbây madâlem sombèr èlmu-èlmu kaislaman. Korang sèpḍâ, jhughâ bâḍâ è kamampoan abhâsa Inggris, dâddhi bhâsa komonikasi intèrnasional.

PERPRES Nommor 42 Taon 2021 dhâddhi tonggak bârsejarah ghâbây IAIN Surakarta sè sàttiya ampon sah ngangghuy nyama anyar dâddhi UIN Raden Mas Said Surakarta. Prosès pajhâlânan obâ status sè ponno tantangngan ta' ngèrèngaghi sakabbhènna orèng sè bâḍâ è IAIN Surakarta ka'angghuy mabulâtaghi tekad bân optimisme nuyul dâ' obâ'an sè lebbi bhâghus.

 Sombher